als_Latn dik_Latn sag_Latn
Zhdukja e italianit në Durrës, dyshimet e medias: Debatoi me të dashurën shqiptare
- 6522 Lexime
- (16:49 , 22/02/2015)
- 4 Komente
TIRANE - Mediat italiane kanë shkruar gjatë në lidhje me historinë e zhdukjes së 44-vjeçarit me origjinë nga Fano në Itali. Sipas tyre, 44-vjeçari kishte pasur disa histori zhgënjyese dashurie derisa u njoh me një grua nga Shqipëria
nëpërmjet rrjetit social “Facebook”. Sipas të dhënave që kanë publikuar mediat italiane, mendohet se i zhdukuri kishte ardhur edhe disa herë të tjera në Shqipëri para qershorit 2013, kur humbi pa lënë asnjë gjurmë. Besohet se pas njohjes me gruan shqiptare, 44-vjeçari ka ardhur në Tiranë dhe ka qëndruar me intervale të shkurtra duke i sjellë “të dashurës” së tij dhurata të ndryshme. Ai i kishte sjellë asaj edhe një kompjuter, në mënyrë që përmes tij të komunikonin në “Skype” gjatë kohës që Ivan Pegan ndodhej në Itali, ndërsa partnerja e tij në Tiranë. Mediat italiane përmendin një email të datës 11 qershor 2013 ku shtetasi i zhdukur dhe gruaja me të cilën ai po frekuentohej në Shqipëri, kanë pasur një komunikim me tone jo normale. “Me gjithë këtë krisje në marrëdhënien e tyre, ai vendosi të shkonte në Shqipëri në mesin e qershorit. Kishte planifikuar të merrte një apartament me qira dhe të jetonte disa kohë në intimitet me të dashurën shqiptare”, shkruajnë mediat italiane. Sipas tyre, edhe pse udhëtoi në Shqipëri për të qëndruar një muaj, 44- vjeçari vendosi të kthehej pa kaluar dhjetë ditë, pasi marrëdhënia e tij me gruan shqiptare kishte ndryshuar. Mediat italiane ngrenë dyshime të forta ndaj shtetases shqiptare, që ka kryer disa takime me të zhdukurin. Ato thonë megjithatë se disa miq të Ivan Pegan u telefonuan disa net pas humbjes së gjurmëve të 44-vjeçarit nga partnerja e tij nga Tirana. Ajo u tregoi miqve të italianit se ai ishte nisur drejt Italisë, por nuk kishte me asnjë gjurmë të tij. Sipas medias italiane, disa kohë pas ngjarjes, në adresën e familjes së Ivan Pegan mbërritën edhe disa sende që ai i kishte dhuruar me parë të dashurës së tij shqiptare, përfshi edhe kompjuterin me të cilin ajo kishte komunikuar me 44-vjeçarin. Disa kohë më parë, zhdukja e Ivan Pegan u bë problem edhe në Parlamentin italian. “Rasti i vdekjes së tij mbërriti në Parlament përmes një pyetjeje të deputetes të Fano, Lara Ricciatti. Ai kërkoi shpjegime nga autoritetet në lidhje me fatin e Ivan Pegan me zhdukjen e të cilit ishte njohur në emisionin televiziv “Kush e ka parë”, një program për personat e zhdukur që transmetohet në Itali.
GRUAJA
Grupi i hetimit që po shqyrton dosjen e zhdukjes së shtetasit italian, ka marrë në pyetje gruan me të cilën është takuar 44-vjeçari gjatë qëndrimit të tij në Tiranë. Shtetasja shqiptare mësohet se ka pranuar të tregojë se ishte njohur me të zhdukurin nëpërmjet rrjetit social “Facebook”. Ajo ka shpjeguar se me dëshirën e të dyve ata ishin takuar në Tiranë disa herë. Më pas, në mesin e qershorit 2013, sipas dëshmisë së gruas, mes tyre pati një debat “jo dramatik”. Pas këtij momenti, gruaja shqiptare ka thënë se nuk është takuar më me italianin dhe nuk është telefonuar më prej tij.
ZHDUKJA
Emri i Ivan Pegan ndodhet në shumicën e shpalljeve dhe faqeve për personat e zhdukur në Itali. Rasti i tij është bërë prezent në media të ndryshme në shtetin fqinj, në të gjitha emisionet për personat e humbur. Informacioni i përcjellë nga mediat për shtetasin e zhdukur ka qenë i bollshëm deri në momentin e kthimit në Itali kur ka humbur gjurmët në Portin e Durrësit. Sipas mediave italiane, telefoni i të zhdukurit është mbyllur më datë 22 qershor 2013, kohë kur janë regjistruar edhe tërheqjet e tij të fundit me karta nga kontot bankare.
(er.nu/panorama/BalkanWeb)
Komente ( 4 )
-
Ardhka ky dhe do na bente romantizma ne Tirane ne te tallte t*apin me gruan Shqiptare.Mire ja bene e vrane.Tere italjanet ti zhdukin.Faji kane shqiptaret qe jane modernizuar dhe kane filluar bashkejetesen
-
po te kishte ndodhur nje familiarit tend nuk e di nese do komentoje keshtu. o trap
-
Idiot. Pordhac. Injorant. Katundar. Debil. Budalla. Kafshe. I zgjebosur. Zorrethare etj etj
-
O t*ap, ishalla te ndodh ty dicka e tille qe ta mbyllesh gojen! Nese Shqiperia eshte mbush me meshkuj te frustruar dhe shpirtzinj si puna jote, mire bejne femrat qe bejne romantizem me ke te duan – ne shek. e 21-te nuk presim te na komandojne tipat si ty ( …e aq me pak te frekuentojme tipa te tille si puna jote)
-
als_Latn glg_Latn unk als_Latn als_Latn als_Latn als_Latn als_Latn als_Latn als_Latn dan_Latn als_Latn unk als_Latn unk als_Latn unk als_Latn unk als_Latn unk